آمریکا اسکی آنکارا سفیری جیمز جفری، ترور تشکیلاتی پ.ک.ک-نین سوریه داوامی پ.ی.د-نین فیرات چایی‌نین غربینه کئچمیه‌جگی موضوعسوندا آمریکانین تورکیه‌یه وئردیگی سؤزو توتمادیغینی بیلدیریب.
جفری، بی.بی.سی رادیودا قاتیلدیغی بیر پروقرامدا، تورک سیلاح‌لی گوجلری مشترک خصوصی وظیفه قوّتی و کوالیسیون هاوا قوّت‌لرین سوریه‌نین تورکیه مرزین‌دکی جرابلوس بؤلگه‌سینده ترور تهدیدلرینه قارشی حیاتا کئچیریلن فیرات قالخانی حرکاتینا باغلی سوال‌لاری جوابلادی.
ترور تشکیلاتی داعشین هم آمریکا هم ده تورکیه اوچون تهدید اولدوغونو دیله گتیرن جفری، ترور تشکیلاتی پ.ک.ک-نین سوریه داوامی اولان و اکثریتله عرب اها‌لی‌نین یاشادیغی بؤلگه‌لری اله کئچیرمه‌یه چالیشان پ.ی.د-نین ایسه تورکیه اوچون "قطعی بیر تهدید" اولدوغونو وورغولادی.
اوباما رهبرلیگی‌نین ساحه‌ده داعشه قارشی دؤیوشدوک‌لری اوچون پ.ی.د-نین دستکلدیگینی آنجاق بو ترور تشکیلاتی‌نین تک هدفی‌نین داعش اولمادیغینی، شمالدا بیر کمر یاراتماق ایستدیگینی ایضاح ائدن جفری، "تورک‌لر هم داعشه هم ده بو تهدیده قارشی ساواشیر و آمریکا دا ان آزین‌دان رسمی اولا‌راق بونو دستکلدیگینی سؤیله‌دی. " ایفاده‌سینی ایستیفاده ائتدی.
جفری، "باشقان کؤمکچی‌سی جو بایدن، آنکارادا تورکیه‌یه دقیق بیر شکیلده پ.ی.د-نین فیرات چایی‌نین شرقینده قالا‌جاق‌لاری و غربین‌دکی تورپاق‌لاری اله کئچیرمه‌یه چالیشمایاجاق‌لاری 'سؤزونو وئردی. تورک‌لر بونو قبول ائدیر آنجاق اونلار (پ.ی.د) شرقه چکیلمه‌دی." ایفاده‌لرینی ایستیفاده ائتدی.
جفری، آمریکانین وئردیگی سؤزده دایانمادیغینی مدافعه ائده‌رک، "منیم 35 ایللیک تجروبم، اگر تورک‌لره وئردیگینیز سؤزه صادق قالمازسا چوخ تئز پشمان اولارسینیز." دئیه دانیشدی.
